CELEX: 32008D0221
Language: ro
Date: 2008-03-12 00:00:00
Title: 2008/221/CE: Decizia Comisiei din 12 martie 2008 privind contribuția financiară a Comunității la programul pentru controlul organismelor dăunătoare plantelor și produselor din plante în departamentele franceze de peste mări pentru anul 2008 [notificată cu numărul C(2008) 925]

14.3.2008   
            
            
               RO
            
            
               Jurnalul Oficial al Uniunii Europene
            
            
               L 70/13
            
         
      DECIZIA COMISIEI
   
   din 12 martie 2008
   privind contribuția financiară a Comunității la programul pentru controlul organismelor dăunătoare plantelor și produselor din plante în departamentele franceze de peste mări pentru anul 2008
   [notificată cu numărul C(2008) 925]
   (Numai textul în limba franceză este autentic)
   (2008/221/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 247/2006 al Consiliului din 30 ianuarie 2006 privind măsurile specifice din domeniul agriculturii în favoarea regiunilor ultraperiferice ale Uniunii (1), în special prima teză a primului paragraf al articolului 17 alineatul (3),
   întrucât:
   
               (1)
            
            
               Condițiile de cultură în departamentele franceze de peste mări necesită măsuri speciale în ceea ce privește producția agricolă. Aceste măsuri implică măsuri fitosanitare costisitoare.
            
         
               (2)
            
            
               Decizia 2007/609/CE a Comisiei din 10 septembrie 2007 privind definirea măsurilor eligibile pentru finanțarea comunitară a programelor pentru controlul organismelor dăunătoare plantelor și produselor din plante în departamentele franceze de peste mări, în Azore și în Madeira (2) stabilește măsurile eligibile pentru finanțare comunitară în cadrul programelor pentru controlul organismelor dăunătoare plantelor și produselor din plante în departamentele franceze de peste mări, Azore și Madeira.
            
         
               (3)
            
            
               Autoritățile franceze au prezentat Comisiei un program de furnizare a măsurilor fitosanitare în departamentele franceze de peste mări pentru anul 2008. Programul respectiv specifică obiectivele care trebuie atinse, rezultatele așteptate, măsurile care trebuie puse în practică, durata și costurile acestora în vederea unei posibile contribuții financiare comunitare. Măsurile prevăzute în respectivul program îndeplinesc cerințele Deciziei 2007/609/CE.
            
         
               (4)
            
            
               În conformitate cu articolul 3 alineatul (2) litera (a) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (3), măsurile fitosanitare se finanțează din Fondul European de Garantare Agricolă. În scopul controlului financiar al respectivelor măsuri, se aplică articolele 9, 36 și 37 din respectivul regulament.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent fitosanitar,
            
         ADOPTĂ PREZENTA DECIZIE:
   Articolul 1
   În conformitate cu partea A din anexă, se aprobă Franței, pentru anul 2008, o contribuție financiară comunitară pentru programul oficial de control asupra organismelor dăunătoare plantelor și produselor din plante în departamentele franceze de peste mări.
   Aceasta se va limita la 60 % din totalul cheltuielilor eligibile, ridicându-se la maximum 282 000 EUR (fără TVA), în conformitate cu partea B din anexă.
   Articolul 2
   (1)   În termen de 60 de zile de la primirea solicitării de plată din partea Franței, se va plăti un avans de 100 000 EUR.
   (2)   Soldul contribuției financiare se va plăti în funcție de prezentarea către Comisie a unui raport final asupra punerii în aplicare a programului, în format electronic, cel târziu până la 15 martie 2009.
   Respectivul raport va cuprinde:
   
               (a)
            
            
               o evaluare tehnică concisă a întregului program, cuprinzând gradul de realizare al obiectivelor materiale și calitative și al progreselor înregistrate, precum și o evaluare a impactului fitosanitar și economic imediat; și
            
         
               (b)
            
            
               o fișă financiară indicând cheltuielile efective defalcate în funcție de măsuri și de subprograme.
            
         (3)   În ceea ce privește defalcarea bugetului indicativ stabilit în partea B din anexă, Franța poate ajusta finanțarea între diferitele măsuri din cadrul aceluiași subprogram într-o limită de 15 % din contribuția comunitară la acest subprogram, cu condiția să nu depășească suma totală a costurilor eligibile prevăzute în program și să nu compromită prin aceasta principalele obiective ale programului.
   Aceasta va informa Comisia cu privire la orice modificări aduse.
   Articolul 3
   Prezenta decizie se aplică de la 1 ianuarie 2008.
   Articolul 4
   Prezenta decizie se adresează Republicii Franceze.
   
      Adoptată la Bruxelles, 12 martie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 42, 14.2.2006, p. 1. Regulament modificat ultima dată prin Regulamentul (CE) nr. 1276/2007 al Comisiei (JO L 284, 30.10.2007, p. 11).
   
      (2)  JO L 242, 15.9.2007, p. 20.
   
      (3)  JO L 209, 11.8.2005, p. 1. Regulament modificat ultima dată prin Regulamentul (CE) nr. 1437/2007 (JO L 322, 7.12.2007, p. 1).
   
      ANEXĂ
      PROGRAMUL ȘI DEFALCAREA BUGETULUI INDICATIV PENTRU 2008
      PARTEA A
      Program
      Programul va fi compus din patru subprograme:
      
                  1.
               
               
                  subprogramul interdepartamente de peste mări:
                  
                              (a)
                           
                           
                              măsura 1.1: dezvoltarea metodelor de detecție a organismelor dăunătoare pe baza reacției în lanț a polimerazei cantitative (PCR);
                           
                        
            
                  2.
               
               
                  subprogramul pentru departamentul Martinica:
                  
                              (a)
                           
                           
                              măsura 2.1: evaluarea fitosanitară și diagnosticele efectuate în laboratorul regional și în unitatea sa mobilă („labo vert”) și controlul integrat al paraziților culturilor legumicole;
                           
                        
            
                  3.
               
               
                  subprogramul pentru departamentul Guyana:
                  
                              (a)
                           
                           
                              măsura 3.1: stabilirea unui sistem de avertizare fitosanitară agricolă pentru producția de orez;
                           
                        
                              (b)
                           
                           
                              măsura 3.2: consolidarea capacității de diagnosticare prin utilizarea laboratorului regional și a unității sale mobile („labo vert”);
                           
                        
            
                  4.
               
               
                  subprogramul pentru departamentul Guadelupa:
                  
                              (a)
                           
                           
                              măsura 4.1: organizarea unei rețele de supraveghere a paraziților fructiferi;
                           
                        
                              (b)
                           
                           
                              măsura 4.2: gestionarea riscului introducerii de organisme dăunătoare de către activitățile turistice;
                           
                        
                              (c)
                           
                           
                              măsura 4.3: studiul eventualului control integrat al furnicii de manioc;
                           
                        
                              (d)
                           
                           
                              măsura 4.4: dezvoltarea unui centru de competențe pentru controlul rozătoarelor în zonele rurale și urbane.
                           
                        
            PARTEA B
      Defalcarea bugetului indicativ (în euro), cu precizarea diferitelor rezultate preconizate
      
                  Subprograme
               
               
                  Natura rezultatului
                  (S: furnizarea de servicii, R: lucrări de cercetare sau studii)
               
               
                  Cheltuieli eligibile
               
               
                  Contribuția națională
               
               
                  Contribuția CE
               
            
                  Subprogramul interdepartamente de peste mări
               
            
                  
                     Măsura 1.1
                  
               
               
                  PCR (R) cantitativ
               
               
                  155 000
               
               
                  62 000
               
               
                  93 000
               
            
                  Subtotal
               
               
                  155 000
               
               
                  62 000
               
               
                  93 000
               
            
                  Martinica
               
            
                  
                     Măsura 2.1
                  
               
               
                  Diagnostice fitosanitare locale și controlul integrat al paraziților culturilor legumicole (S)
               
               
                  95 000
               
               
                  38 000
               
               
                  57 000
               
            
                  Subtotal
               
               
                  95 000
               
               
                  38 000
               
               
                  57 000
               
            
                  Guyana
               
            
                  
                     Măsura 3.1
                  
               
               
                  Sistem modelizat de avertizare fitosanitară (R)
               
               
                  115 000
               
               
                   
               
               
                   
               
            
                  
                     Măsura 3.2
                  
               
               
                  Diagnostice fitosanitare locale (S)
               
               
                  31 000
               
               
                   
               
               
                   
               
            
                  Subtotal
               
               
                  146 000
               
               
                  58 400
               
               
                  87 600
               
            
                  Guadelupa
               
            
                  
                     Măsura 4.1
                  
               
               
                  Organizarea unei rețele de supraveghere a paraziților fructiferi (S)
               
               
                  12 000
               
               
                   
               
               
                   
               
            
                  
                     Măsura 4.2
                  
               
               
                  Acțiuni de comunicare către public asupra riscurilor de introducere a organismelor dăunătoare (S)
               
               
                  12 000
               
               
                   
               
               
                   
               
            
                  
                     Măsura 4.3
                  
               
               
                  Studiu asupra eventualului control integrat al unui organism dăunător (R)
               
               
                  30 000
               
               
                   
               
               
                   
               
            
                  
                     Măsura 4.4
                  
               
               
                  Dezvoltarea unui centru de competențe pentru controlul rozătoarelor în zonele rurale și urbane (R)
               
               
                  20 000
               
               
                   
               
               
                   
               
            
                  Subtotal
               
               
                  74 000
               
               
                  29 600
               
               
                  44 400
               
            
                  
                     Total
                  
               
               
                  470 000
               
               
                  188 000
               
               
                  282 000